SpaceX CRS-8

SpaceX CRS-8 (SpX-8) bola ôsmou zásobovacou misiou kozmickej lode Dragon k Medzinárodnej vesmírnej stanici (ISS) uskutočnenou v rámci kontraktu Commercial Resupply Services uzavretého s NASA. Celkovo išlo o jubilejný desiaty let lode Dragon do vesmíru (ak počítame aj demo lety C1 a C2+). Išlo o prvý let tejto kapsule k ISS od fatálnej anomálie, ktorá zapríčinila zlyhanie letu CRS-7 v júni 2015.

Počas štartu misie CRS-8, 8. apríla 2016, prvý stupeň nosnej rakety Falcon 9 prvýkrát v histórii úspešne pristál na autonómnej oceánskej pristávacej plošine, ktorá bola pomenovaná Of Course I Still Love You.

 Priebeh letu 
Bola to prvá misia vesmírnej lode Dragon, ktorá vzlietla na vylepšenej verzii rakety Falcon 9 zvanej Falcon 9 Full Thrust (v1.2) Block 2.

Po oddelení druhého stupňa s Dragonom prvý stupeň tejto rakety vykonal vertikálne pristátie na autonómnej oceánskej pristávacej plošine Of Course I Still Love You, umiestnenej asi 300 kilometrov od pobrežia Floridy.

 Štart 
Misia CRS-8 odštartovala 8. apríla 2016 o 20:43:00 svetového času (UTC) v instantnom štartovacom okne pre raketu Falcon 9. Štart sa uskutočnil zo spoločnosťou dlhodobo prenajatého štartovacieho komplexu 40 (SLC-40) na leteckej základni Cape Canaveral Air Force Station.

 Časový harmonogram štartu 
ČasAkciaT-38 minútLaunch Conductor (LC) prechádza predštartovú kontrolou pripravenosti.T-35 minútZačiatok procesu tankovania kerozínu RP-1 a tekutého kyslíka. T-10 minútMotory prvého stupňa začínajú proces regeneratívneho chladenia (engine chill). Tiež nadchádza časť tzv. terminálneho odpočtu – letový počítač Falconu 9 preberá kontrolu nad vnútornými systémami rakety.T-7 minútVesmírna loď Dragon prechádza na vnútorné zásoby elektrickej energie.T-2 minútyKontrolný dôstojník rampy (USAF) potvrdzuje pripravenosť vzletovej rampy k štartu.T-1 minúta, 30 sekúndLaunch Director (LD) udeľuje potvrdenie k štartu.T-1 minútaLetový počítač vykonáva posledné predštartové kontroly. Zároveň dochádza k tlakovaniu nádrží s palivom.T-3 sekundyKontrolór pohonu udeľuje pokyn na začatie zážihové sekvencie.Vzlet Falconu 9.T+1 minúta, 11 sekúndFalcon 9 prechádza bodom maximálneho aerodynamického tlaku – tzv. Max Q.T+2 minúty, 30 sekúndDohorenie motorov prvého stupňa (Main Engine Cut Off; MECO).T+2 minúty, 34 sekúndOddelenie prvého a druhého stupňa.T+2 minúty, 41 sekúndZážih motora druhého stupňa (Second Engine Startup-1; SEC-1).T+4 minútyPrvý stupeň začína svoj boostback zážih (boostback burn).T+7 minútPrvý stupeň začína svoj vstupný zážih (entry burn).T+8 minútPrvý stupeň začína svoj pristávací zážih (landing burn).T+10 minútDohorenie motora druhého stupňa (Second Engine Cut Off; SECO).T+10 minút, 30 sekúndVesmírna loď Dragon sa oddeľuje od druhého stupňa.T+12 minútDragon roztvára svoje solárne panely.

Potom, čo sa kozmická loď Dragon oddelila od druhého stupňa nosnej rakety, začala svoju takmer dvojdňovú cestu k Medzinárodnej vesmírnej stanici (ISS). Ku stanici priletela 10. apríla 2016, keď o 11:23 UTC bola po opatrnom priblížení zachytená robotickým manipulátorom Canadarm2, ovládaným z modulu Cupola britským astronautom Timom Peakom, členom Expedície 47.

 Pristátie 
Po štvortýždňovom pobyte na ISS bol Dragon dňa 11. mája 2016 o 13:19 UTC uvoľnený a s približne tonou a pol nákladu zamieril späť do atmosféry, pričom v ten istý deň o 18:31 UTC úspešne pristál v Tichom oceáne neďaleko pobrežia pri Baja California. Privezený náklad pozostával z výsledkov experimentov, zbytočného staničného hardvéru a odpaduhttp://www.nasa.gov/sites/default/files/atoms/files/spacex_crs-8_mission_overview.pdf, a počas vstupu do atmosféry podstúpil preťaženie približne 3,5 g.

 Náklad 
Dragon doručil na Medzinárodnú vesmírnu stanicu (ISS) takmer 3 200 kilogramov vedeckých prístrojov a zásob pre posádku, ktoré podporili desiatky z celkového počtu dvesto päťdesiatich experimentov plánovaných pre Expedíciu 47 a 48, vrátane experimentálneho nafukovacieho modulu BEAM, vyneseného v nehermetizovanom nákladnom priestore kapsule. Medzi najdôležitejšie vedecké experimenty na palube lode patrili najmä:
 Rodent Research-3-Eli Lilly: experiment sledujúci dôsledky svalovej atrofie a celkového oslabenia organizmu u myší počas dlhodobého pobytu vo vesmírehttp://www.nasa.gov/mission_pages/station/research/experiments/1722.html.
 Microchannel Diffusion: inštrument študujúci správanie častíc na atomárnej úrovni v bezváhovom prostredíhttp://www.nasa.gov/mission_pages/station/research/experiments/2086.html.
 CASIS Protein Crystal Growth 4: experiment zameraný na štúdium proteínových kryštálov, vypestovaných v mikrogravitácii (kryštalizácia bielkovín je v takomto prostredí značne jednoduchšia, napr. nedochádza k sedimentácii) na použitie v moderných liečiváchhttp://www.nasa.gov/mission_pages/station/research/experiments/2345.html.


Celkový vzletový náklad lode3 136 kgCelkový hermetizovaný náklad1 723 kgVedecké experimenty640 kgZásoby pre posádku547 kgHardvér pre stanicu306 kgPočítačové vybavenie108 kgRuský náklad33 kgVybavenie pre EVA12 kgCelkový nehermetizovaný náklad1 413 kgBigelow Expandable Activity Module 1 413 kg

 Galéria 

 Referencie 

 Iné projekty 

 Externé odkazy 
 NASA
 Přistání na plošině úspěšné, BEAM letí k ISS!

Kategória:SpaceX
Kategória:Medzinárodná vesmírna stanica
Kategória:Výstavba Medzinárodnej vesmírnej stanice
Kategória:Kozmonautika v 2016